5. Godkendelse af revisionsberetning nr. 30 vedrørende årsregnskab 2020 (Åben)
Tidl. politisk behandling
Forventet sagsgang
ØK, BY
Lovgrundlag
Lov om kommunernes styrelse
SAGENS INDHOLD
Byrådet skal i denne sag tage stilling til Revisionsberetning nr. 30 vedrørende årsregnskabet for 2020 og 
endelig godkendelse af regnskab 2020. 
Beretningen omfatter den løbende og afsluttende revision af regnskab 2020. 
I henhold til Bekendtgørelse om kommunernes budget- og regnskabsvæsen, revision m.v. skal kommunens 
årsregnskab, revisionens beretning samt kopi af byrådsprotokollen fremsendes til det kommunale tilsyn. 
Samtidig sendes byrådsprotokollen til revisionen.
Revisionens gennemgang af årsregnskabet omfatter ledelsespåtegningen, ledelsens årsberetning, 
anvendt regnskabspraksis, regnskabsopgørelse, balance, obligatoriske oversigter og noter. Endvidere 
omfatter revisionen en undersøgelse af, om kommunens regnskabsaflæggelse er foretaget i 
overensstemmelse med formkravene i Indenrigs- og Boligministeriets gældende regler.
Den udførte revision har givet anledning til en revisionsbemærkning vedrørende anvendelse af det nye 
dagpengesystem [adresse], som er leveret af KMD. Kommunens revisor har konstateret, at der i 
revisorerklæringen for [adresse] er anført forbehold.
Alle kommuner, der anvender [adresse], modtager en revisionsbemærkning for anvendelse af systemet. 
KMD’s revisor har foretaget en opfølgning på revisorerklæringen og har i en handlingsplan anført følgende:
”Vi har konstateret, at der i løbet af erklæringsperioden har været registreret mere end 100 fejl i 
beregningerne i [adresse], som har medført et behov for udvikling og ændring af [adresse]. En delmængde af disse 
fejl har medført, at der i perioden har været fejl i udbetalinger til borgerne, og som har medført behov for 
en manuel korrektion hos kommunerne eller en automatisk korrektion i [adresse] med tilbagevirkende kraft. 
Vi har dog konstateret, at KMD har gennemført de nødvendige ændringer til [adresse], og vi har ikke i vores 
stikprøvetest i marts 2021 af beregningerne i [adresse] identificeret tilsvarende fejl”.
Herudover er det revisionens opfattelse, at årsregnskabet 1. januar – 31. december 2020 i alle væsentlige 
henseender er rigtigt, dvs. udarbejdet i overensstemmelse med bekendtgørelse om kommuners budget- 
og regnskabsvæsen, revision m.v. 
Det er ligeledes revisionens opfattelse, at der er etableret forretningsgange og interne kontroller, der 
understøtter, at de dispositioner, der er omfattet af årsregnskabet, er i overensstemmelse med de meddelte 
bevillinger, Byrådets øvrige beslutninger, love og andre forskrifter samt med indgåede aftaler og sædvanlig 
praksis.
Byråd
22-06-2021 19:00
Sagsnr. EMN-2021-01134
DokID: 2426210
Sagsbehandler jboj
Revisionen har løbende i 2020 revideret de sociale områder. Revisionen vurderer, at der generelt er 
etableret hensigtsmæssige og betryggende forretningsgange mv. på personsagsområderne, samt at der 
administreres i overensstemmelse med disse. 
Herudover har revisionen gennemgået personsager inden for forskellige sagsområder på socialområdet. 
Her er der foretaget test af kontroller samt juridisk revision, hvor det bl.a. er gennemgået, om kommunen 
har levet op til de gældende proceskrav. Gennemgangen har ikke givet anledning til bemærkninger.
Revisionen har ved stikprøver gennemgået kommunens udgifter afholdt via betalingskort. Revisionen har 
konstateret, at der ikke i alle tilfælde er anført formål for købene og at der ikke altid er vedhæftet 
dokumentation for købene. I forlængelse heraf anbefales det, at der sættes ekstra fokus på området.
Job og Økonomi har i september 2020 indskærpet overfor alle kortholdere og de personer der bogfører, at 
man som kortholder skal leve op til de gældende retningslinjer og forretningsgange, der er knyttet til det at 
bruge et kommunalt betalingskort. 
Herudover har Job og Økonomi i maj 2021 iværksat en gennemgang af kortbetalingerne i 4. kvartal 2020 
og 1. kvartal 2021, med henblik på at vurdere om der er behov for yderligere tiltag.
Ud over den almindelige revisionsberetning er der gennemført lovpligtig juridisk-kritisk revision og 
forvaltningsrevision.
Der er udført en juridisk-kritisk revision af om kommunens gennemførelse af salg af grunde og ejendomme 
har hjemmel i lovgivningen og forvaltningsrevision af organisering og styring af anlægsprojekter.
Revisionen konkluderer i forhold til den juridisk-kritiske revision, at der er en tilfredsstillende styring og 
overvågning ved gennemførelse af salg af grunde, som sikrer at gældende lovgivning og kommunens 
regelsæt på området følges. Revisionen vurderer desuden, at der er tilrettelagt gode interne 
forretningsgange, som sikrer en overvågning af lovændringer m.v., med henblik på løbende 
tilretning/justering af salgspriser og salgsprocesser.
I forhold til forvaltningsrevisionen konkluderer revisionen, at Favrskov Kommune har en hensigtsmæssig 
organisering og styring af anlægsprojekter, herunder at budgetstyringen af anlægsprojekter sikrer en 
produktiv og effektiv anvendelse af ressourcerne, og at der løbende er opfølgning på dette.
Kommunens arbejde med databeskyttelseslovgivningen har ikke givet anledning til bemærkninger fra 
revisionen.
Endelig har revisionen afgivet revisorerklæring for kommunens indberetning og erklæring til 
Forsyningssekretariatet for 2020. Erklæringen er afgivet med forbehold. Forbeholdet er taget, idet 
kommunen ikke har genberegnet vejafvandingsbidrag i opgørelsen.
Job og Økonomi arbejder i dialog med revisionen om en løsning af denne opgave.
Det fremgår af revisionsberetningens afsnit 1.1, at resultatet af ordinær driftsvirksomhed viser et overskud 
på 185,9 mio. kr., og at resultatet af det skattefinansierede område viser et overskud på 74,1 mio. kr. 
Opgørelsen i revisionsberetningen er opgjort med udgangspunkt i Økonomi- og Indenrigsministeriets 
autoriserede kontoplan. I [adresse] opgøres resultatet af ordinær driftsvirksomhed og det 
skattefinansierede område typisk anderledes. Den primære forskel er, at kommunen viser jordforsyning og 
ældreboliger særskilt.
ØKONOMI
Der er ingen økonomiske konsekvenser.
INDSTILLING
Direktøren for Job og Økonomi indstiller til Byrådet:
1.
At regnskab for 2020 godkendes endeligt.
2.
At revisionsberetning nr. 30 godkendes og fremsendes til det kommunale tilsyn.
BESLUTNING
Økonomiudvalget, 15. juni 2021:
Fraværende: Ingen
Indstilles godkendt. 
Byråd, 22. juni 2021:
Fraværende: Ingen
Godkendt.
Bilag
1.
[adresse]. beretning nr. 30. årsregnskab 2020 (2444884)
